— Доўгі час лічылася, што Павел Сухі нарадзіўся ў вёсцы Глыбокае Гомельскай вобласці. Ёсць такая версія, што ён у сваёй аўтабіяграфіі пісаў, што ён не з Заходняй, а з Усходняй Беларусі, каб не стаць ахвярай савецкіх рэпрэсій. Стваральніца музею ў 1-й школе Глыбокага, настаўніца Тэрэза Рабіза знайшла адну з аўтабіяграфій, у якой ён усё ж піша, што нарадзіўся ў Глыбокім Дзісненскага павету. Цікава, што ў Глыбокім Гомельскай вобласці паспелі паставіць першымі помнік псеўдаземляку, — распавядае Юры Калбасіч.